01 ноември 2020 15 : 19 Сред тях е Кание Уест Освен Доналд Тръмп и Джо Байдън има и други кандидати за президент на САЩ . Списък на второстепенните кандидати също присъства в бюлетината за президентски избори . Вижте кои са те : Кание Уест Музикантът обяви кандидатурата си за Белия дом в Twitter на 4 юли , Деня на независимостта на Америка . Под името " Рожден ден " той отговаря на критериите да се яви само в 12 от 50 - те щата и следователно дори математически няма шанс да бъде избран за президент . Кампанията на съпруга на Ким Кардашиян , който страда от биполярно разстройство , породи повече въпроси , отколкото ентусиазъм . Поддръжниците на Доналд Тръмп се надяват , че 43 - годишният рапър , бивш поддръжник на президента на САЩ , ще може да вземе гласове от чернокожите избиратели на Джо Байдън . Либертарианската партия Либертарианската партия е далеч зад демократите и републиканците , третата политическа сила в страната . Защитник на индивидуалните свободи , свободната търговия и минималната законодателна намеса на държавата , тя е единствената „ трета партия “ , която се появява в бюлетината във всичките 50 щата . Кандидатът й на миналите избори Гари Джонсън , бивш губернатор на щата Ню Мексико , събра 4 , 5 милиона гласа през 2016 г . , повече от три процента от гласовете , което е рекорд за партията . Тази година тя е представена от Джо Йоргенсен , 63 - годишен професор по психология , който според допитванията - поне малкото , които вземат под внимание второстепенните кандидати - може да спечели до четири процента . “ Зелената партия “ Кандидатът на Зелената партия Джил Стайн взе само около един процент от гласовете преди четири години . Но мнозина вярват , че тя е допринесла за поражението на Хилари Клинтън , като получила гласове в ключови щати , спечелени от Доналд Тръмп , като Пенсилвания , Мичиган и Уисконсин . Кандидатът на партията този път е един от нейните основатели , Хауи Хокинс . 67 - годишният калифорниец , поддръжник на всеобщото здравно осигуряване , твърди , че е създател на Зеления нов курс , който сега е приет от прогресивното крило на Демократическата партия . Други Колорадо и Върмонт са двата щата с най - много кандидати за президент в бюлетините си - 21 . Някои са свързани с партии , като Партията за социализъм и освобождение , Партията на алианса или Партията на конституцията , чийто кандидат Дон Бланкеншип прекара една година зад решетките след фатален взрив в една от въглищните мини на компанията му . Партията на сухия режим , която подкрепя връщането на забраната за употреба на алкохолни напитки , има известно име за кандидат : Фил Колинс , макар че няма никаква връзка с британския музикант и певец . Друга " знаменитост " ще се кандидатира на 3 ноември като независим кандидат в около 15 щата . Сега известен със своите криптовалутни дейности , Брок Пиърс е играл в юношеските си години във филмите „ Могъщите патици “ и „ Първо дете “ .